ประกาศสํานักงานคณะกรรมการกํากับหลักทรัพย์และตลาดหลักทรัพย์ที่ สธ. 12/2561เรื่อง หลักเกณฑ์ในรายละเอียดเกี่ยวกับการดํารงเงินกองทุนของ ผู้ประกอบธุรกิจการจัดการกองทุนรวม การจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการ จัดจําหน่ายหลักทรัพย์ที่เป็นหน่วยลงทุน และการเป็น ผู้จัดการเงินทุนสัญญาซื้อขายล่วงหน้า และข้อกําหนด กรณีที่ไม่สามารถดํารงเงินกองทุนได้ อาศัยอํานาจตามความในมาตรา 109 วรรคหนึ่ง และมาตรา 141 วรรคหนึ่ง (2) โดยได้รับความเห็นชอบจากคณะกรรมการกํากับตลาดทุน แห่งพระราชบัญญัติหลักทรัพย์และตลาดหลักทรัพย์ พ.ศ. 2535 มาตรา 19 และมาตรา 50 แห่งพระราชบัญญัติสัญญาซื้อขายล่วงหน้า พ.ศ. 2546 ข้อ 7(1) ประกอบกับข้อ 5(2) และ (3) แห่งประกาศคณะกรรมการกํากับหลักทรัพย์และตลาดหลักทรัพย์ ที่ กธ. 3/2561 เรื่อง การดํารงเงินกองทุนของผู้ประกอบธุรกิจการจัดการกองทุนรวมการจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัดจําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้า ลงวันที่ 17 มกราคม พ.ศ. 2561 และข้อ 1(3) แห่งประกาศคณะกรรมการกํากับตลาดทุน ที่ ทธ. 59/2552 เรื่อง หลักเกณฑ์และกําหนดเวลาในการยื่นรายงานของบริษัทหลักทรัพย์ ลงวันที่ 3 สิงหาคม พ.ศ. 2552 สํานักงานออกประกาศไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 เมษายน พ.ศ. 2561 เป็นต้นไปข้อ ๒ ประกาศนี้ไม่ใช้บังคับกับผู้ประกอบธุรกิจที่มีหน้าที่ดํารงเงินกองทุนตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนสภาพคล่องสุทธิข้อ ๓ ในประกาศนี้ คําว่า "ผู้ประกอบธุรกิจ" "บริษัทจัดการ" "บริษัทจัดการกองทุนรวม" "บริษัทจัดการกองทุนส่วนบุคคล" และ "ส่วนของผู้ถือหุ้น" ให้มีความหมายเช่นเดียวกับบทนิยามของคําดังกล่าวที่กําหนดไว้ในประกาศการดํารงเงินกองทุน "ประกาศการดํารงเงินกองทุน" หมายความว่า ประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนของผู้ประกอบธุรกิจการจัดการกองทุนรวม การจัดการกองทุนส่วนบุคคล การเป็นนายหน้าซื้อขายหลักทรัพย์และการค้าหลักทรัพย์และการจัดจําหน่ายหลักทรัพย์ที่เป็นหน่วยลงทุน และการเป็นผู้จัดการเงินทุนสัญญาซื้อขายล่วงหน้า "บริษัทจัดการที่บริหารกองอสังหาริมทรัพย์หรือกองโครงสร้างพื้นฐาน" หมายความว่า บริษัทจัดการที่มีการประกอบธุรกิจอย่างใดอย่างหนึ่งหรือหลายอย่างดังนี้ (1) การจัดการกองทุนรวมดังนี้ (ก) กองทุนรวมอสังหาริมทรัพย์ (ข) กองทุนรวมอสังหาริมทรัพย์เพื่อแก้ไขปัญหาในระบบสถาบันการเงิน (ค) กองทุนรวมเพื่อแก้ไขปัญหาในระบบสถาบันการเงิน (ง) กองทุนรวมอสังหาริมทรัพย์และสิทธิเรียกร้อง (จ) กองทุนรวมโครงสร้างพื้นฐาน (2) การเป็นทรัสตีหรือผู้จัดการกองทรัสต์ สําหรับทรัสต์เพื่อการลงทุนในอสังหาริมทรัพย์หรือโครงสร้างพื้นฐาน "บริษัทจัดการที่ไม่บริหารกองอสังหาริมทรัพย์และกองโครงสร้างพื้นฐาน" หมายความว่า บริษัทจัดการอื่นที่ไม่ใช่บริษัทจัดการที่บริหารกองอสังหาริมทรัพย์และกองโครงสร้างพื้นฐาน "ผู้ประกอบธุรกิจตัวกลางซื้อขายหน่วยลงทุน" หมายความว่า ผู้ประกอบธุรกิหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์หรือการจัดจําหน่ายหลักทรัพย์ ที่เป็นหน่วยลงทุน ใบทรัสต์ของทรัสต์ที่มีลักษณะทํานองเดียวกับกองทุนรวมหรือหลักทรัพย์อื่นที่คณะกรรมการ ก.ล.ต. กําหนดให้เป็นหลักทรัพย์ที่มีลักษณะการลงทุนทํานองเดียวกับหน่วยลงทุน แต่ไม่รวมถึงผู้ประกอบธุรกิจดังกล่าวที่มีลักษณะหนึ่งลักษณะใดดังนี้ (1) มีการลงทุนในหรือมีไว้ซึ่งหลักทรัพย์เพื่อการลงทุนของผู้ประกอบธุรกิจ (2) มีการซื้อขายหลักทรัพย์ที่จดทะเบียนในตลาดหลักทรัพย์แห่งประเทศไทยเพื่อลูกค้าผ่านสมาชิกของตลาดหลักทรัพย์ดังกล่าว "กรมธรรม์ประกันภัย" หมายความว่า กรมธรรม์ประกันภัยความรับผิดที่เกิดขึ้นจากการประกอบวิชาชีพ (professional indemnity insurance) "กองทุนสํารองเลี้ยงชีพ" หมายความว่า กองทุนสํารองเลี้ยงชีพตามกฎหมายว่าด้วยกองทุนสํารองเลี้ยงชีพข้อ ๔ ข้อกําหนดในรายละเอียดตามประกาศนี้ กําหนดขึ้นเพื่อให้ผู้ประกอบธุรกิจปฏิบัติในเรื่องการดํารงเงินกองทุน การรายงานการดํารงเงินกองทุน และการดําเนินการในกรณีที่ผู้ประกอบธุรกิจไม่สามารถดํารงเงินกองทุนได้ ให้เป็นไปในแนวทางเดียวกันดังต่อไปนี้ (1) กรณีเป็นบริษัทจัดการที่ไม่บริหารกองอสังหาริมทรัพย์และกองโครงสร้างพื้นฐานและผู้ประกอบธุรกิจตัวกลางซื้อขายหน่วยลงทุน ให้เป็นไปตามภาค 1 (2) กรณีเป็นบริษัทจัดการที่บริหารกองอสังหาริมทรัพย์หรือกองโครงสร้างพื้นฐาน ให้เป็นไปตามภาค 2อื่นๆ ๑ หลักเกณฑ์สําหรับบริษัทจัดการที่ไม่บริหารกองอสังหาริมทรัพย์ และกองโครงสร้างพื้นฐาน และผู้ประกอบธุรกิจ ตัวกลางซื้อขายหน่วยลงทุน ข้อ ๕ ความในภาคนี้ไม่ใช้บังคับกับผู้ประกอบธุรกิจที่ได้รับอนุญาตให้หยุดประกอบธุรกิจจากสํานักงานและอยู่ระหว่างหยุดการประกอบธุรกิจตามที่ได้รับอนุญาตนั้นข้อ ๖ ในภาคนี้ "ผู้ประกอบธุรกิจ" หมายความว่า บริษัทจัดการที่ไม่บริหารกองอสังหาริมทรัพย์และกองโครงสร้างพื้นฐาน และผู้ประกอบธุรกิจตัวกลางซื้อขายหน่วยลงทุน "เงินฝากหรือตราสารเทียบเท่าเงินฝาก" หมายความว่า ทรัพย์สินดังต่อไปนี้ (1) เงินฝาก บัตรเงินฝาก ใบรับฝากเงิน หรือตราสารอื่นที่มีลักษณะทํานองเดียวกับเงินฝาก (2) ข้อตกลงที่เป็นไปตามหลักชะรีอะฮ์ (Shariah) และมีลักษณะที่เทียบเคียงได้กับเงินฝาก โดยคู่สัญญาที่เทียบเคียงได้กับผู้ฝากสามารถเรียกคืนเงินต้นจากคู่สัญญาฝ่ายที่เทียบเคียได้กับผู้รับฝากได้เต็มจํานวน ณ เวลาใด ๆ (3) สลากออมทรัพย์ที่ออกตามกฎหมายว่าด้วยธนาคารเพื่อการเกษตรและสหกรณ์การเกษตร (4) สลากออมสินพิเศษที่ออกตามกฎหมายว่าด้วยธนาคารออมสิน "สถาบันการเงิน" หมายความว่า (1) ธนาคารพาณิชย์ตามกฎหมายว่าด้วยธุรกิจสถาบันการเงิน (2) สถาบันการเงินที่มีกฎหมายเฉพาะจัดตั้งขึ้นซึ่งเป็นสถาบันการเงินตามกฎหมายว่าด้วยดอกเบี้ยเงินให้กู้ยืมของสถาบันการเงิน (3) ธนาคารอิสลามแห่งประเทศไทย "ผู้มีภาระผูกพัน" หมายความว่า ผู้ที่มีภาระผูกพันในการชําระหนี้ตามตราสารทางการเงินในฐานะผู้ออก ผู้สั่งจ่าย ผู้รับรอง ผู้รับอาวัล ผู้สลักหลัง หรือผู้ค้ําประกัน แล้วแต่กรณี "หน่วยของโครงการจัดการลงทุนต่างประเทศ" หมายความว่า หน่วยของโครงการจัดการลงทุน (collective investment scheme) ซึ่งมีลักษณะทํานองเดียวกับกองทุนรวม แต่ไม่รวมถึงโครงการจัดการลงทุนที่มีวัตถุประสงค์หลักในการลงทุนโดยตรงในทรัพย์สินที่เกี่ยวข้องกับโครงสร้างพื้นฐาน (infrastructure) หรือในอสังหาริมทรัพย์หรือในกิจการที่ประกอบธุรกิจพัฒนาอสังหาริมทรัพย์ ทั้งนี้ โครงการดังกล่าวต้องจัดตั้งโดยได้รับอนุญาต จดทะเบียน หรือการดําเนินการอื่นใดในทํานองเดียวกันจากหน่วยงานกํากับดูแลหลัก (home regulator) ดังต่อไปนี้ ที่มีอํานาจกํากับดูแลโครงการจัดการลงทุนต่างประเทศหรือผู้รับผิดชอบในการดําเนินการตามโครงการดังกล่าว (1) หน่วยงานกํากับดูแลของประเทศกลุ่มอาเซียนที่ลงนามร่วมกันใน Memorandum of Understanding Concerning Cooperation and Exchange of Information on Cross-border Offers of ASEAN Collective Investment Schemes to Non-retail Investors หรือ Memorandum of Understanding on Streamlined Authorisation Framework for Cross-border Public Offers of ASEAN Collective Investment Schemes (2) หน่วยงานกํากับดูแลของประเทศในภูมิภาคเอเชียภายใต้กรอบเอเปค (Asia Pacific Economic Cooperation : APEC) ที่ลงนามร่วมกันใน Memorandum of Cooperation on the Establishment and Implementation of the Asia Region Funds Passport "การจัดอันดับความน่าเชื่อถือ" หมายความว่า การจัดอันดับความน่าเชื่อถือที่จัดทําโดยสถาบันจัดอันดับความน่าเชื่อถือที่ได้รับการยอมรับจากสํานักงาน ซึ่งเป็นการประเมินความสามารถในการชําระหนี้ตามตราสารหรือสัญญาข้อ ๗ ในการดํารงเงินกองทุนของผู้ประกอบธุรกิจ ให้เป็นไปตามหลักเกณฑ์ดังต่อไปนี้ (1) การคํานวณและการรายงานข้อมูลเกี่ยวกับการดํารงเงินกองทุน ให้เป็นไปตามหมวด 1 ของภาคนี้ (2) การดําเนินการในกรณีที่ผู้ประกอบธุรกิจไม่สามารถดํารงเงินกองทุนได้ ให้เป็นไปตามหมวด 2 ของภาคนี้หมวด ๑ การคํานวณและการรายงานข้อมูลเกี่ยวกับการดํารงเงินกองทุน ข้อ ๘ ความในหมวดนี้ไม่ใช้บังคับกับผู้ประกอบธุรกิจที่มีการกํากับดูแลฐานะทางการเงินตามกฎหมายอื่นส่วน ๑ สินทรัพย์สภาพคล่องและกรมธรรม์ประกันภัย ที่ใช้ในการคํานวณเงินกองทุน ข้อ ๙ สินทรัพย์สภาพคล่องที่สามารถใช้ในการคํานวณเงินกองทุนสภาพคล่อง ได้แก่ สินทรัพย์ที่ปราศจากภาระผูกพันดังต่อไปนี้ และต้องไม่มีลักษณะเป็นการลงทุนระยะสั้นโดยมีเจตนาเพื่อการขายต่อหรือแสวงหาประโยชน์จากการเปลี่ยนแปลงหรือความแตกต่างของราคา(1) เงินสด (2) เงินฝากหรือตราสารเทียบเท่าเงินฝากของสถาบันการเงินที่สามารถขอไถ่ถอนได้โดยไม่มีข้อจํากัดเรื่องกําหนดเวลาการไถ่ถอน (3) ลูกหนี้ค่าธรรมเนียมค้างรับที่มีอายุครบกําหนดชําระหนี้คงเหลือไม่เกิน 90 วัน(4) ตราสารหนี้ภาครัฐไทยดังนี้ (ก) ตั๋วเงินคลัง (ข) พันธบัตรรัฐบาล (ค) พันธบัตรธนาคารแห่งประเทศไทย (ง) พันธบัตร ตั๋วแลกเงิน ตั๋วสัญญาใช้เงิน หรือหุ้นกู้ ที่กระทรวงการคลังหรือกองทุนเพื่อการฟื้นฟูและพัฒนาระบบสถาบันการเงินเป็นผู้มีภาระผูกพัน ในกรณีที่ตราสารหนี้ตามวรรคหนึ่ง (4) วรรคหนึ่ง มีอายุคงเหลือเกินกว่า 10 ปี ตราสารหนี้ดังกล่าวต้องมีการซื้อขายโดยเฉลี่ยทุก 2 สัปดาห์และมีอัตราการเปลี่ยนมือ (turnover) ย้อนหลัง 3 เดือนล่าสุดโดยเฉลี่ยไม่ต่ํากว่าร้อยละ 6.25 ของยอดคงค้าง(5) ตราสารหนี้ต่างประเทศที่มีลักษณะทํานองเดียวกับตราสารหนี้ภาครัฐไทยตามวรรคหนึ่ง (4) ซึ่งมีรัฐบาลต่างประเทศหรือองค์การระหว่างประเทศเป็นผู้มีภาระผูกพัน(6) ตราสารหนี้ประเภทตั๋วแลกเงิน ตั๋วสัญญาใช้เงิน พันธบัตรและหุ้นกู้ แต่ไม่รวมถึงตราสารหนี้ที่มีสัญญาซื้อขายล่วงหน้าแฝง ตราสารหนี้ด้อยสิทธิเพื่อนับเป็นเงินกองทุนของธนาคารพาณิชย์ และหุ้นกู้ที่ผู้ถือมีภาระผูกพัน ในกรณีที่ตราสารหนี้ตามวรรคหนึ่ง (6) วรรคหนึ่ง มีอายุคงเหลือเกินกว่า 3 เดือน ตราสารหนี้ดังกล่าวต้องมีการซื้อขายโดยเฉลี่ยทุก 2 สัปดาห์และมีอัตราการเปลี่ยนมือย้อนหลัง 3 เดือนล่าสุดโดยเฉลี่ยไม่ต่ํากว่าร้อยละ 6.25 ของยอดคงค้าง(7) หุ้นจดทะเบียนในตลาดหลักทรัพย์แห่งประเทศไทยที่มีรายชื่อในการคํานวณดัชนี SET100(8) หน่วยลงทุนของกองทุนรวมตลาดเงิน(9) หน่วยลงทุนของกองทุนรวมที่มีกําหนดระยะเวลาการรับซื้อคืนหน่วยลงทุนไว้ไม่เกิน 90 วัน และมีนโยบายการลงทุนอย่างใดอย่างหนึ่งดังนี้ไม่น้อยกว่าร้อยละ 80 ของมูลค่าทรัพย์สินสุทธิของกองทุนรวม (ก) มีนโยบายลงทุนในสินทรัพย์สภาพคล่องประเภทใดประเภทหนึ่งหรือหลายประเภทตามวรรคหนึ่ง (1) (2) (4) (5) (6) (7) หรือ (8) ทั้งนี้ หากเป็นกรณีที่มีนโยบายลงทุนในสินทรัพย์สภาพคล่องตามวรรคหนึ่ง (2) (5) หรือ (6) สินทรัพย์สภาพคล่องดังกล่าวต้องมีผลการจัดอันดับความน่าเชื่อถือเป็นไปตามหลักเกณฑ์ที่กําหนดในข้อ 11 ด้วย (ข) มีนโยบายการลงทุนในหน่วยลงทุนตามวรรคหนึ่ง (9) (ก) (10) หน่วยของโครงการจัดการลงทุนต่างประเทศที่มีลักษณะในทํานองเดียวกับสินทรัพย์ในวรรคหนึ่ง (8) หรือ (9) ในกรณีที่ระยะเวลารับซื้อคืนหน่วยลงทุนตามวรรคหนึ่ง (9) หรือหน่วยตามวรรคหนึ่ง (10) ที่มีลักษณะทํานองเดียวกับหน่วยลงทุนดังกล่าวเกินกว่า 60 วัน ให้นํามูลค่าของทรัพย์สินดังกล่าวมาคํานวณการดํารงเงินกองทุนได้เพียงร้อยละ 50 ของมูลค่าของทรัพย์สินนั้นข้อ ๑๐ สินทรัพย์สภาพคล่องตามข้อ 9 วรรคหนึ่ง (4) (5) และ (6) ต้องมีลักษณะดังต่อไปนี้ด้วย (1) ต้องเป็นตราสารหนี้ที่ขึ้นทะเบียนกับสมาคมตลาดตราสารหนี้ไทย (2) ในกรณีที่มีการจ่ายผลตอบแทนจากสินทรัพย์สภาพคล่องดังกล่าว ผลตอบแทนนั้นต้องอยู่ในรูปของอัตราดอกเบี้ยคงที่หรืออัตราดอกเบี้ยลอยตัว (3) ในกรณีเป็นตราสารหนี้ที่มีการรับรอง รับอาวัล สลักหลัง หรือค้ําประกันตราสาร ต้องเป็นการรับรองตลอดไป รับอาวัลทั้งจํานวน สลักหลังโอนประเภทมีสิทธิไล่เบี้ยโดยไม่มีข้อกําหนดลบล้างหรือจํากัดความรับผิดของผู้สลักหลัง หรือค้ําประกันต้นเงินและดอกเบี้ยเต็มจํานวนอย่างไม่มีเงื่อนไข แล้วแต่กรณีข้อ ๑๑ สินทรัพย์สภาพคล่องตามข้อ 9 วรรคหนึ่ง (2) (5) และ (6) ต้องมีผลการจัดอันดับความน่าเชื่อถืออยู่ในอันดับที่ผู้ลงทุนสามารถลงทุนได้ (investment grade) การจัดอันดับความน่าเชื่อถือตามวรรคหนึ่งให้หมายถึงการจัดอันดับความน่าเชื่อถือของตราสาร เว้นแต่ในกรณีที่สินทรัพย์สภาพคล่องดังกล่าวไม่มีผลการจัดอันดับความน่าเชื่อถือของตราสาร ให้พิจารณาเลือกใช้ผลการจัดอันดับความน่าเชื่อถือของผู้มีภาระผูกพัน ทั้งนี้ ในกรณีที่ผู้มีภาระผูกพันดังกล่าวเป็นธนาคารที่มีกฎหมายเฉพาะจัดตั้งขึ้นให้หมายความรวมถึงอันดับความน่าเชื่อถือสนับสนุน (support credit rating) ซึ่งสถาบันจัดอันดับความน่าเชื่อถือประเมินจากแนวโน้มที่ธนาคารดังกล่าวจะได้รับการสนับสนุนทางการเงินจากรัฐบาลเมื่อมีกรณีจําเป็น การพิจารณาใช้ข้อมูลการจัดอันดับความน่าเชื่อถือให้เป็นไปตามหลักเกณฑ์ที่กําหนดในประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการพิจารณาใช้ข้อมูลการจัดอันดับความน่าเชื่อถือ โดยอนุโลมข้อ ๑๒ ให้ผู้ประกอบธุรกิจดําเนินการสําหรับข้อมูลที่เกี่ยวกับการดํารงเงินกองทุนตามหลักเกณฑ์และระยะเวลาดังต่อไปนี้ (1) จัดทํารายงานการดํารงเงินกองทุนตามแบบรายงานการดํารงเงินกองทุนและคําอธิบายประกอบการรายงานดังกล่าวที่จัดไว้บนเว็บไซต์ของสํานักงานและจัดส่งให้สํานักงานภายใน 5 วันทําการนับแต่วันทําการสุดท้ายของแต่ละเดือน (2) จัดทํารายงานมูลค่าความเสียหายอันเนื่องจากการปฏิบัติงาน (operational risk loss) รายปีปฏิทิน ตามแบบรายงานข้อมูลความเสียหายที่เกิดจาก operational risk และคําอธิบายประกอบการรายงานดังกล่าวที่จัดไว้บนเว็บไซต์ของสํานักงานให้แล้วเสร็จภายในวันที่ 31 มกราคมของปีถัดไปส่วน ๒ การคํานวณเงินกองทุน ข้อ ๑๓ ให้ผู้ประกอบธุรกิจดําเนินการสําหรับข้อมูลที่เกี่ยวกับการดํารงเงินกองทุนตามหลักเกณฑ์และระยะเวลาดังต่อไปนี้ (1) จัดทํารายงานการดํารงเงินกองทุนตามแบบรายงานการดํารงเงินกองทุนและคําอธิบายประกอบการรายงานดังกล่าวที่จัดไว้บนเว็บไซต์ของสํานักงานและจัดส่งให้สํานักงานภายใน 5 วันทําการนับแต่วันทําการสุดท้ายของแต่ละเดือน (2) จัดทํารายงานมูลค่าความเสียหายอันเนื่องจากการปฏิบัติงาน (operational risk loss) รายปีปฏิทิน ตามแบบรายงานข้อมูลความเสียหายที่เกิดจาก operational risk และคําอธิบายประกอบการรายงานดังกล่าวที่จัดไว้บนเว็บไซต์ของสํานักงานให้แล้วเสร็จภายในวันที่ 31 มกราคมของปีถัดไปข้อ ๑๔ การคํานวณมูลค่าของเงินกองทุนสภาพคล่อง ให้เป็นไปตามแบบรายงานการดํารงเงินกองทุนและคําอธิบายประกอบการรายงานที่จัดไว้บนเว็บไซต์ของสํานักงานข้อ ๑๕ ให้ผู้ประกอบธุรกิจคํานวณมูลค่าของเงินกองทุนสภาพคล่องที่ดํารงได้หรือกรมธรรม์ประกันภัยที่ใช้ในการดํารงเงินกองทุนในวันทําการสุดท้ายของแต่ละเดือน เว้นแต่กรณีที่ปรากฏเหตุที่อาจทําให้มูลค่าของสินทรัพย์สภาพคล่องหรือกรมธรรม์ประกันภัยที่ใช้ในการดํารงเงินกองทุนดังกล่าวเปลี่ยนแปลงไป ให้ผู้ประกอบธุรกิจคํานวณมูลค่าของสินทรัพย์สภาพคล่องหรือกรมธรรม์ประกันภัยดังกล่าวใหม่ตามหลักเกณฑ์และภายในระยะเวลาดังต่อไปนี้ (1) เมื่อเกิดเหตุการณ์ที่มีนัยสําคัญอันอาจส่งผลกระทบต่อมูลค่าของสินทรัพย์สภาพคล่องหรือกรมธรรม์ประกันภัย ให้คํานวณมูลค่าของสินทรัพย์สภาพคล่องหรือกรมธรรม์ประกันภัยในวันที่เกิดเหตุการณ์นั้น เว้นแต่เป็นกรณีที่วันดังกล่าวเป็นวันหยุดทําการ ให้คํานวณมูลค่าในวันทําการถัดไป (2) เมื่อมีการจําหน่าย จ่าย โอน หรือไถ่ถอนสินทรัพย์สภาพคล่องหรือกรมธรรม์ประกันภัยในวันใด ให้คํานวณมูลค่าของสินทรัพย์สภาพคล่องหรือกรมธรรม์ประกันภัยในวันนั้น (3) ในกรณีที่สินทรัพย์สภาพคล่องเป็นหุ้น ให้คํานวณมูลค่าสินทรัพย์ทุกสิ้นวันทําการ (4) ในกรณีที่สินทรัพย์สภาพคล่องเป็นหน่วยลงทุนของกองทุนรวมหรือหน่วยของโครงการจัดการลงทุนต่างประเทศที่มีการลงทุนในหุ้นไม่ว่าทางตรงหรือทางอ้อม เมื่อมีการเปิดเผยมูลค่าของหน่วยลงทุนหรือหน่วยดังกล่าวแล้ว ให้คํานวณมูลค่าสินทรัพย์นั้นทุกวันทําการส่วน ๓ การรายงานข้อมูลเกี่ยวกับการดํารงเงินกองทุน และการจัดเก็บข้อมูล ข้อ ๑๖ ให้ผู้ประกอบธุรกิจดําเนินการสําหรับข้อมูลที่เกี่ยวกับการดํารงเงินกองทุนตามหลักเกณฑ์และระยะเวลาดังต่อไปนี้ (1) จัดทํารายงานการดํารงเงินกองทุนตามแบบรายงานการดํารงเงินกองทุนและคําอธิบายประกอบการรายงานดังกล่าวที่จัดไว้บนเว็บไซต์ของสํานักงานและจัดส่งให้สํานักงานภายใน 5 วันทําการนับแต่วันทําการสุดท้ายของแต่ละเดือน (2) จัดทํารายงานมูลค่าความเสียหายอันเนื่องจากการปฏิบัติงาน (operational risk loss) รายปีปฏิทิน ตามแบบรายงานข้อมูลความเสียหายที่เกิดจาก operational risk และคําอธิบายประกอบการรายงานดังกล่าวที่จัดไว้บนเว็บไซต์ของสํานักงานให้แล้วเสร็จภายในวันที่ 31 มกราคมของปีถัดไปข้อ ๑๗ ให้ผู้ประกอบธุรกิจดําเนินการให้มีเอกสารเกี่ยวกับการดํารงเงินกองทุนย้อนหลังไม่น้อยกว่า 5 ปี ไว้ ณ ที่ทําการของผู้ประกอบธุรกิจในลักษณะที่พร้อมเรียกดูหรือจัดให้สํานักงานตรวจสอบได้เมื่อได้รับการร้องขอหมวด ๒ การดําเนินการในกรณีที่ผู้ประกอบธุรกิจ ไม่สามารถดํารงเงินกองทุนได้ ข้อ ๑๘ ในหมวดนี้ "เงินกองทุนขั้นต้น" หมายความว่า เงินกองทุนขั้นต้นตามเอกสารการดํารงเงินกองทุนของผู้ประกอบธุรกิจตามประกาศการดํารงเงินกองทุน แนบท้ายประกาศการดํารงเงินกองทุน "เงินกองทุนส่วนเพิ่มเพื่อรองรับความต่อเนื่องของธุรกิจ" หมายความว่า เงินกองทุนส่วนเพิ่มเพื่อรองรับความต่อเนื่องของธุรกิจตามเอกสารการดํารงเงินกองทุนของผู้ประกอบธุรกิจตามประกาศการดํารงเงินกองทุน แนบท้ายประกาศการดํารงเงินกองทุน "เงินกองทุนส่วนเพิ่มเพื่อรองรับความรับผิดจากการปฏิบัติงาน" หมายความว่า เงินกองทุนส่วนเพิ่มเพื่อรองรับความรับผิดจากการปฏิบัติงานตามเอกสารการดํารงเงินกองทุนของผู้ประกอบธุรกิจตามประกาศการดํารงเงินกองทุน แนบท้ายประกาศการดํารงเงินกองทุนข้อ ๑๙ ผู้ประกอบธุรกิจที่ไม่สามารถดํารงเงินกองทุนส่วนเพิ่มเพื่อรองรับความรับผิดจากการปฏิบัติงาน ให้ปฏิบัติดังต่อไปนี้ (1) มีหนังสือแจ้งการไม่สามารถดํารงเงินกองทุนพร้อมด้วยสาเหตุ โดยยื่นต่อสํานักงานภายในวันทําการถัดจากวันที่รู้หรือควรรู้ว่าไม่สามารถดํารงเงินกองทุนได้ (2) จัดส่งแผนหรือแนวทางแก้ไขต่อสํานักงานภายใน 7 วันนับแต่วันที่รู้หรือควรรู้ว่าไม่สามารถดํารงเงินกองทุนได้ เว้นแต่ก่อนครบกําหนดระยะเวลาดังกล่าวสามารถแก้ไขเงินกองทุนให้เป็นไปตามประกาศดํารงเงินกองทุนได้ ให้จัดส่งรายงานการแก้ไขดังกล่าวให้สํานักงานทราบภายในวันทําการถัดจากวันที่สามารถแก้ไขเงินกองทุนให้เป็นไปตามประกาศการดํารงเงินกองทุนได้แทนการจัดส่งแผนหรือแนวทางแก้ไขนั้น ในกรณีมีเหตุจําเป็นและสมควร ผู้ประกอบธุรกิจอาจขอผ่อนผันระยะเวลาในการจัดส่งแผนหรือแนวทางแก้ไขต่อสํานักงานได้ ตามขั้นตอนและวิธีการที่กําหนดในคู่มือสําหรับประชาชน (3) ดําเนินการตามแผนหรือแนวทางดังกล่าวเพื่อให้สามารถกลับมาดํารงเงินกองทุนให้เป็นไปตามที่ประกาศการดํารงเงินกองทุนกําหนดโดยเร็ว และต้องดําเนินการให้แล้วเสร็จภายในระยะเวลาที่กําหนดในแผนหรือแนวทางนั้นซึ่งต้องไม่เกินกว่า 30 วันนับแต่วันที่ไม่สามารถดํารงเงินกองทุนได้ (4) มีหนังสือแจ้งผลการดําเนินการให้สํานักงานทราบภายในวันทําการถัดจากวันที่สามารถกลับมาดํารงเงินกองทุนได้ (5) ในกรณีที่ผู้ประกอบธุรกิจไม่สามารถกลับมาดํารงเงินกองทุนได้ภายในระยะเวลาตาม (3) ให้ผู้ประกอบธุรกิจดําเนินการตามข้อ 21 โดยอนุโลมข้อ ๒๐ ในระหว่างที่ผู้ประกอบธุรกิจไม่สามารถดํารงเงินกองทุนส่วนเพิ่มเพื่อรองรับความรับผิดจากการปฏิบัติงานหรืออยู่ในระหว่างดําเนินการตามข้อ 19(3) ผู้ประกอบธุรกิจต้องปฏิบัติตามหลักเกณฑ์ดังต่อไปนี้ จนกว่าจะสามารถดํารงเงินกองทุนได้ตามประกาศการดํารงเงินกองทุน (1) ห้ามให้บริการแก่ลูกค้ารายใหม่ (2) ห้ามลงทุนเพื่อเป็นทรัพย์สินของผู้ประกอบธุรกิจเพิ่มเติม เว้นแต่เป็นการลงทุนในทรัพย์สินดังนี้ (ก) เงินฝากหรือตราสารเทียบเท่าเงินฝาก (ข) หน่วยลงทุนของกองทุนรวมตลาดเงินที่ไม่มีการลงทุนในทรัพย์สินที่มีความเสี่ยงเกี่ยวกับต่างประเทศ โดยต้องเป็นไปเพื่อประโยชน์ในการบริหารสภาพคล่องของผู้ประกอบธุรกิจเท่านั้น (ค) สัญญาซื้อขายล่วงหน้าที่มีวัตถุประสงค์เพื่อการลดความเสี่ยง (3) ในกรณีเป็นบริษัทจัดการกองทุนรวม ห้ามเสนอขายหน่วยลงทุนของกองทุนรวมที่ยังมิได้มีการเสนอขายหน่วยลงทุนครั้งแรก (4) ในกรณีเป็นบริษัทจัดการกองทุนส่วนบุคคล ห้ามรับจัดการเงินทุนของลูกค้าเพิ่มเติม เว้นแต่เป็นกรณีการจัดการกองทุนสํารองเลี้ยงชีพที่ลูกจ้างจ่ายเงินสะสมและนายจ้างจ่ายเงินสมทบเข้ากองทุนสํารองเลี้ยงชีพตามอัตราที่กําหนดในข้อบังคับของกองทุนสํารองเลี้ยงชีพ (5) ในกรณีเป็นผู้ประกอบธุรกิจตัวกลางซื้อขายหน่วยลงทุน ห้ามเสนอขายหน่วยลงทุนของกองทุนรวม ใบทรัสต์ของทรัสต์ที่มีลักษณะทํานองเดียวกับกองทุนรวม หรือหลักทรัพย์อื่นใดที่คณะกรรมการ ก.ล.ต. กําหนดให้เป็นหลักทรัพย์ที่มีลักษณะการลงทุนทํานองเดียวกับหน่วยลงทุนเว้นแต่เป็นการเสนอขายหลักทรัพย์ดังกล่าวที่มีการเสนอขายอยู่แล้วในวันก่อนวันที่ไม่สามารถดํารงเงินกองทุนส่วนเพิ่มเพื่อรองรับความรับผิดจากการปฏิบัติงานข้อ ๒๑ ผู้ประกอบธุรกิจที่ไม่สามารถดํารงเงินกองทุนส่วนเพิ่มเพื่อรองรับความต่อเนื่องของธุรกิจหรือเงินกองทุนขั้นต้น หรือไม่สามารถกลับมาดํารงเงินกองทุนส่วนเพิ่มเพื่อรองรับความรับผิดจากการปฏิบัติงานตามระยะเวลาที่กําหนดในแผนหรือแนวทาง หรือระยะเวลาที่ได้รับการผ่อนผันตามข้อ 19(3) หรือไม่สามารถดํารงฐานะทางการเงินตามกฎหมายอื่นที่กํากับดูแลผู้ประกอบธุรกิจดังกล่าวจนเป็นเหตุให้ต้องระงับการประกอบธุรกิจ ให้ปฏิบัติดังต่อไปนี้ (1) ระงับการประกอบธุรกิจหลักทรัพย์และธุรกิจสัญญาซื้อขายล่วงหน้าในประเภทที่เกี่ยวข้องกับการดํารงเงินกองทุนจนกว่าจะสามารถดํารงเงินกองทุนได้ตามประกาศการดํารงเงินกองทุนหรือดํารงฐานะได้ตามกฎหมายอื่นที่กํากับดูแลผู้ประกอบธุรกิจดังกล่าว แล้วแต่กรณี และได้รับอนุญาตจากสํานักงานให้ดําเนินธุรกิจต่อไปได้ตามปกติ เว้นแต่เป็นกรณีดังนี้ (ก) การดําเนินการตามความจําเป็นและสมควรเพื่อป้องกันมิให้มูลค่าทรัพย์สินซึ่งอยู่ภายใต้การบริหารจัดการได้รับความเสียหาย หรือการใช้สิทธิเพื่อประโยชน์ของกองทุนรวม ลูกค้ากองทุนส่วนบุคคลหรือกองทุนสํารองเลี้ยงชีพ ในฐานะที่เป็นเจ้าของทรัพย์สินที่ลงทุน หรือเพื่อเปลี่ยนตราสารที่ครบกําหนดไถ่ถอนกับผู้ออกตราสารดังกล่าว (ข) การบริหารเงินสะสมและเงินสมทบของกองทุนสํารองเลี้ยงชีพที่เป็นลูกค้าอยู่แล้วในขณะนั้น หรือการจ่ายเงินให้แก่สมาชิกของกองทุนสํารองเลี้ยงชีพที่สิ้นสมาชิกภาพ (2) แจ้งการไม่สามารถดํารงเงินกองทุนหรือฐานะทางการเงิน พร้อมด้วยสาเหตุและการระงับการประกอบธุรกิจตาม (1) เป็นลายลักษณ์อักษรให้แก่สํานักงานและผู้ถือหน่วยลงทุน ลูกค้า หรือคณะกรรมการกองทุนสํารองเลี้ยงชีพ แล้วแต่กรณี ภายในวันทําการถัดจากวันที่รู้หรือควรรู้ว่าไม่สามารถดํารงเงินกองทุนได้ (3) ปฏิบัติตามหลักเกณฑ์เพิ่มเติมดังนี้ แล้วแต่กรณี (ก) ในกรณีเป็นบริษัทจัดการกองทุนรวม ให้ดําเนินการตามข้อ 22 (ข) ในกรณีเป็นบริษัทจัดการกองทุนส่วนบุคคล ให้ดําเนินการตามข้อ 23 (ค) ในกรณีเป็นผู้ประกอบธุรกิจตัวกลางซื้อขายหน่วยลงทุนที่มีการ เก็บรักษาทรัพย์สินของลูกค้า ให้ดําเนินการตามข้อ 24 (4) แจ้งการดําเนินการตาม (3) เป็นลายลักษณ์อักษรต่อผู้ถือหน่วยลงทุน ลูกค้า หรือคณะกรรมการกองทุนสํารองเลี้ยงชีพ แล้วแต่กรณี โดยไม่ชักช้า (5) กระทําการหรืองดเว้นการกระทําอื่นใดตามที่สํานักงานกําหนด เพื่อให้ผู้ประกอบธุรกิจสามารถกลับมาดํารงเงินกองทุนได้ตามประกาศการดํารงเงินกองทุนข้อ ๒๒ ในกรณีที่บริษัทจัดการกองทุนรวมไม่สามารถดํารงเงินกองทุนตามข้อ 21 ให้ปฏิบัติตามหลักเกณฑ์เพิ่มเติมดังต่อไปนี้ด้วย (1) ให้บริษัทจัดการกองทุนรวมรายอื่นเข้าจัดการกองทุนรวมภายใต้การจัดการของตนภายใน 30 วันนับแต่วันที่รู้หรือควรรู้ว่าไม่สามารถดํารงเงินกองทุนได้ ในการคัดเลือกบริษัทจัดการกองทุนรวมรายอื่นตาม (1) วรรคหนึ่ง บริษัทจัดการกองทุนรวมต้องคํานึงถึงประโยชน์ของผู้ถือหน่วยลงทุนเป็นสําคัญและต้องได้รับความเห็นชอบจากผู้ดูแลผลประโยชน์ของกองทุนรวมแต่ละกองด้วย และในกรณีที่มีค่าใช้จ่ายเกิดขึ้นจากการเปลี่ยนบริษัทจัดการกองทุนรวม บริษัทจัดการกองทุนรวมรายเดิมต้องเป็นผู้รับผิดชอบค่าใช้จ่ายดังกล่าว (2) ในระหว่างดําเนินการให้บริษัทจัดการกองทุนรวมรายอื่นเข้าจัดการกองทุนรวมภายใต้การจัดการตาม (1) บริษัทจัดการกองทุนรวมรายเดิมสามารถจัดการกองทุนรวมภายใต้การจัดการได้เพียงเพื่อการดูแลรักษาประโยชน์หรือการใช้สิทธิประโยชน์เพื่อมิให้กองทุนรวมได้รับความเสียหายเท่านั้น (3) ให้บริษัทจัดการกองทุนรวมรายอื่นรับซื้อคืนหน่วยลงทุนของผู้ถือหน่วยลงทุนที่มีรายชื่ออยู่ในทะเบียนผู้ถือหน่วยลงทุนในวันที่บริษัทจัดการกองทุนรวมรายอื่นเข้าบริหารจัดการกองทุนรวมและมีความประสงค์จะขายคืนหน่วยลงทุน โดยไม่เก็บค่าธรรมเนียมการรับซื้อคืนหน่วยลงทุนอย่างน้อย 30 วันนับแต่วันที่บริษัทจัดการกองทุนรวมรายอื่นเข้าบริหารจัดการกองทุนรวมเว้นแต่เป็นกองทุนรวมที่มีกําหนดระยะเวลาการรับซื้อคืนหน่วยลงทุนเป็นช่วง (interval fund) ซึ่งมิได้มีช่วงเวลารับซื้อคืนหน่วยลงทุนในช่วงระยะเวลา 30 วันดังกล่าว ให้บริษัทจัดการกองทุนรวมรายอื่นนั้นรับซื้อคืนหน่วยลงทุนโดยไม่เก็บค่าธรรมเนียมสําหรับการรับซื้อคืนหน่วยลงทุนในช่วงที่จะมีการรับซื้อคืนหน่วยลงทุนในครั้งถัดไป ทั้งนี้ เฉพาะการรับซื้อคืนหน่วยลงทุนตามคําสั่งของผู้ถือหน่วยลงทุนเป็นครั้งแรกเท่านั้นข้อ ๒๓ ในกรณีที่บริษัทจัดการกองทุนส่วนบุคคลไม่สามารถดํารงเงินกองทุนตามข้อ 21 ให้ปฏิบัติตามหลักเกณฑ์เพิ่มเติมดังต่อไปนี้ด้วย (1) ในกรณีเป็นการจัดการกองทุนส่วนบุคคล ให้บริษัทจัดการกองทุนส่วนบุคคลรายเดิมติดต่อลูกค้าโดยเร็วเพื่อสอบถามความประสงค์ของลูกค้าว่าจะให้จัดการทรัพย์สินของลูกค้าอย่างไร ระหว่างวิธีการอย่างใดอย่างหนึ่งดังนี้ (ก) เปลี่ยนแปลงทางทะเบียนเพื่อให้ลูกค้ามีชื่อเป็นเจ้าของทรัพย์สินนั้นโดยตรง (ข) ให้บริษัทจัดการกองทุนส่วนบุคคลรายเดิมดําเนินการเพื่อให้บริษัทจัดการกองทุนส่วนบุคคลรายอื่นเข้าจัดการกองทุนส่วนบุคคลได้ ในกรณีที่บริษัทจัดการกองทุนส่วนบุคคลรายเดิมไม่สามารถติดต่อลูกค้าได้ ให้ดําเนินการตามวรรคหนึ่ง (1) วรรคหนึ่ง (ก) ให้บริษัทจัดการกองทุนส่วนบุคคลรายเดิมดําเนินการจัดการทรัพย์สินของลูกค้าตามวิธีการในวรรคหนึ่ง (1) วรรคหนึ่งหรือวรรคสอง แล้วแต่กรณี ให้แล้วเสร็จภายใน 30 วันนับแต่วันที่รู้หรือควรรู้ว่าไม่สามารถดํารงเงินกองทุนได้ตามข้อ 21 (2) ในกรณีเป็นการจัดการกองทุนสํารองเลี้ยงชีพ ให้บริษัทจัดการกองทุนส่วนบุคคลรายเดิมติดต่อคณะกรรมการกองทุนสํารองเลี้ยงชีพโดยเร็ว และดําเนินการเพื่อให้บริษัทจัดการกองทุนส่วนบุคคลรายอื่นเข้าจัดการกองทุนสํารองเลี้ยงชีพได้ ภายใน 60 วันนับแต่วันที่รู้หรือควรรู้ว่าไม่สามารถดํารงเงินกองทุนได้ตามข้อ 21 ในกรณีที่มีค่าใช้จ่ายเกิดขึ้นจากการดําเนินการตามวรรคหนึ่ง บริษัทจัดการกองทุนส่วนบุคคลรายเดิมต้องเป็นผู้รับผิดชอบค่าใช้จ่ายดังกล่าวข้อ ๒๔ ในกรณีเป็นผู้ประกอบธุรกิจตัวกลางซื้อขายหน่วยลงทุนที่มีการเก็บรักษาทรัพย์สินของลูกค้าและไม่สามารถดํารงเงินกองทุนตามข้อ 21 ให้ปฏิบัติตามหลักเกณฑ์เพิ่มเติมดังต่อไปนี้ให้แล้วเสร็จภายใน 5 วันทําการนับแต่วันที่รู้หรือควรรู้ว่าไม่สามารถดํารงเงินกองทุนได้ เว้นแต่จะได้รับการผ่อนผันระยะเวลาจากสํานักงานเนื่องจากมีเหตุจําเป็นและสมควร ทั้งนี้ ตามขั้นตอนและวิธีการที่กําหนดในคู่มือสําหรับประชาชน (1) ดําเนินการให้ลูกค้าเป็นผู้มีชื่อเป็นผู้ถือหลักทรัพย์โดยตรง (2) โอนบัญชีการซื้อขายหลักทรัพย์ของลูกค้าแต่ละรายไปยังผู้ประกอบธุรกิจประเภทหนึ่งประเภทใดดังนี้เป็นผู้ให้บริการแทน ทั้งนี้ ตามที่ลูกค้าแจ้งความประสงค์ไว้ (ก) ผู้ประกอบธุรกิจตัวกลางซื้อขายหน่วยลงทุนรายอื่น (ข) บริษัทจัดการกองทุนรวมซึ่งเป็นผู้จัดตั้งและจัดการกองทุนรวมนั้น ๆ ในกรณีที่มีค่าใช้จ่ายเกิดขึ้นจากการดําเนินการตามวรรคหนึ่ง ผู้ประกอบธุรกิจตัวกลางซื้อขายหน่วยลงทุนรายเดิมต้องเป็นผู้รับผิดชอบค่าใช้จ่ายดังกล่าวข้อ ๒๕ ผู้ประกอบธุรกิจสามารถขอผ่อนผันระยะเวลาในการดําเนินการตามข้อ 19(3) ข้อ 22(1) วรรคหนึ่ง ข้อ 23 วรรคหนึ่ง (1) วรรคสาม หรือวรรคหนึ่ง (2) ได้ตามขั้นตอนและวิธีการที่กําหนดในคู่มือสําหรับประชาชนโดยต้องยื่นคําขอต่อสํานักงานล่วงหน้าไม่น้อยกว่า 10 วันก่อนครบกําหนดระยะเวลาดังกล่าว ทั้งนี้ สํานักงานจะพิจารณาผ่อนผันโดยคํานึงถึงเหตุจําเป็นและสมควรอื่นๆ ๒ หลักเกณฑ์สําหรับบริษัทจัดการที่บริหารกองอสังหาริมทรัพย์ หรือกองโครงสร้างพื้นฐาน ข้อ ๒๖ ให้บริษัทจัดการที่บริหารกองอสังหาริมทรัพย์หรือกองโครงสร้างพื้นฐานที่มีลักษณะดังต่อไปนี้ ปฏิบัติตามหลักเกณฑ์ในข้อ 27 (1) มีการจัดการกองทุนรวมหรือกองทุนสํารองเลี้ยงชีพ โดยมีส่วนของผู้ถือหุ้น ณ วันสุดท้ายของเดือนใด ๆ ไม่ถึง 30 ล้านบาท แต่ไม่น้อยกว่า 20 ล้านบาท (2) มีการจัดการเฉพาะกองทุนส่วนบุคคลที่ไม่รวมถึงกองทุนสํารองเลี้ยงชีพ โดยมีส่วนของผู้ถือหุ้น ณ วันสุดท้ายของเดือนใด ๆ ไม่ถึง 15 ล้านบาท แต่ไม่น้อยกว่า 10 ล้านบาท ความในวรรคหนึ่งไม่ใช้บังคับกับบริษัทจัดการที่มีการกํากับดูแลฐานะทางการเงินตามกฎหมายอื่นข้อ ๒๗ ให้บริษัทจัดการที่มีหน้าที่ตามข้อ 26 ปฏิบัติตามหลักเกณฑ์ดังต่อไปนี้ (1) รายงานส่วนของผู้ถือหุ้นต่อสํานักงานภายในวันทําการถัดจากวันที่บริษัทจัดการรู้หรือควรรู้ว่าส่วนของผู้ถือหุ้นน้อยกว่าจํานวนดังนี้ แล้วแต่กรณี (ก) 30 ล้านบาท ในกรณีเป็นบริษัทจัดการที่มีการจัดการกองทุนรวมหรือกองทุนสํารองเลี้ยงชีพ (ข) 15 ล้านบาท ในกรณีเป็นบริษัทจัดการที่มีการจัดการเฉพาะกองทุนส่วนบุคคลที่ไม่รวมถึงกองทุนสํารองเลี้ยงชีพ (2) จัดทําแผนการปรับปรุงเพื่อให้มีส่วนของผู้ถือหุ้นไม่น้อยกว่าจํานวนตามวรรคหนึ่ง (1) (ก) หรือ (ข) แล้วแต่กรณี และให้ยื่นต่อสํานักงานภายใน 15 วันนับแต่วันที่บริษัทจัดการรู้หรือควรรู้ว่าส่วนของผู้ถือหุ้นน้อยกว่าจํานวนดังกล่าว เว้นแต่ก่อนพ้นกําหนดเวลาบริษัทจัดการสามารถเพิ่มส่วนของผู้ถือหุ้นให้เป็นไปตามจํานวนดังกล่าวได้ (3) ดําเนินการเพื่อให้เป็นไปตามแผนการปรับปรุงที่ได้ยื่นต่อสํานักงานตามวรรคหนึ่ง (2) และรายงานความคืบหน้าในการดําเนินการตามแผนดังกล่าว ตลอดจนรายงานส่วนของผู้ถือหุ้น ณ วันสุดท้ายของเดือนต่อสํานักงานภายในวันทําการที่ 7 ของเดือนถัดไป ทั้งนี้ จนกว่าบริษัทจัดการจะมีส่วนของผู้ถือหุ้นไม่น้อยกว่าจํานวนตามวรรคหนึ่ง (1) (ก) หรือ (ข) แล้วแต่กรณี ให้บริษัทจัดการแจ้งต่อสํานักงานเป็นลายลักษณ์อักษรภายในวันทําการถัดจากวันที่บริษัทจัดการนั้นสามารถดํารงส่วนของผู้ถือหุ้นได้โดยมีจํานวนไม่น้อยกว่าจํานวนตามวรรคหนึ่ง (1) (ก) หรือ (ข) แล้วแต่กรณีข้อ ๒๘ ในกรณีที่บริษัทจัดการที่บริหารกองอสังหาริมทรัพย์หรือกองโครงสร้างพื้นฐานไม่สามารถดํารงเงินกองทุนตามประกาศการดํารงเงินกองทุน ให้บริษัทจัดการดังกล่าวปฏิบัติดังต่อไปนี้ (1) รายงานต่อสํานักงานภายในวันทําการถัดจากวันที่บริษัทจัดการรู้หรือควรรู้ถึงการไม่สามารถดํารงเงินกองทุนดังกล่าว (2) ปฏิบัติตามหลักเกณฑ์เพิ่มเติมดังนี้ แล้วแต่กรณี (ก) ในกรณีเป็นบริษัทจัดการกองทุนรวม ให้ดําเนินการตามข้อ 29 (ข) ในกรณีเป็นบริษัทจัดการกองทุนส่วนบุคคล ให้ดําเนินการตามข้อ 30 (3) กระทําการหรืองดเว้นการกระทําอื่นใดตามที่สํานักงานกําหนด เพื่อให้บริษัทจัดการสามารถกลับมาดํารงเงินกองทุนได้ตามประกาศการดํารงเงินกองทุนข้อ ๒๙ ในกรณีที่บริษัทจัดการกองทุนรวมไม่สามารถดํารงเงินกองทุนตามข้อ 28 ให้ปฏิบัติตามหลักเกณฑ์เพิ่มเติมดังต่อไปนี้ด้วย (1) ให้บริษัทจัดการกองทุนรวมรายอื่นเข้าจัดการกองทุนรวม ตามวิธีการที่กําหนดไว้ในข้อ 31 ภายใน 15 วันนับแต่วันที่บริษัทจัดการรายเดิมรู้หรือควรรู้ถึงการไม่สามารถดํารงความเพียงพอของเงินกองทุนดังกล่าว เว้นแต่มีเหตุจําเป็นและสมควร สํานักงานอาจพิจารณาขยายระยะเวลาออกไปได้ ทั้งนี้ การคัดเลือกบริษัทจัดการกองทุนรวมรายอื่นนั้นต้องคํานึงถึงประโยชน์ของผู้ถือหน่วยลงทุนเป็นสําคัญ และในกรณีที่มีค่าใช้จ่ายเกิดขึ้นจากการเปลี่ยนบริษัทจัดการกองทุนรวม บริษัทจัดการกองทุนรวมรายเดิมต้องเป็นผู้รับผิดชอบค่าใช้จ่ายดังกล่าว หากบริษัทจัดการกองทุนรวมรายเดิมไม่สามารถดําเนินการภายในระยะเวลาที่กําหนดตาม (1) วรรคหนึ่ง ให้บริษัทจัดการดําเนินการเลิกกองทุนรวม (2) ระงับการประกอบธุรกิจการจัดการกองทุนรวมจนกว่าจะสามารถดํารงเงินกองทุนได้ตามประกาศการดํารงเงินกองทุน และได้รับอนุญาตจากสํานักงานให้ดําเนินธุรกิจได้ตามปกติ เว้นแต่ในกรณีที่มีเหตุจําเป็นและสมควรเพื่อป้องกันมิให้มูลค่าทรัพย์สินของกองทุนรวมซึ่งอยู่ภายใต้การบริหารจัดการได้รับความเสียหาย เพื่อใช้สิทธิเพื่อประโยชน์ของกองทุนรวมในฐานะที่เป็นเจ้าของทรัพย์สินที่ลงทุน หรือเพื่อเปลี่ยนตราสารที่ครบกําหนดไถ่ถอนกับผู้ออกตราสารดังกล่าวข้อ ๓๐ ในกรณีที่บริษัทจัดการกองทุนส่วนบุคคลไม่สามารถดํารงเงินกองทุนตามข้อ 28 ให้ปฏิบัติตามหลักเกณฑ์เพิ่มเติมดังต่อไปนี้ด้วย (1) รายงานให้ลูกค้าทราบถึงการไม่สามารถดํารงความเพียงพอของเงินกองทุนภายในวันทําการถัดจากวันที่บริษัทจัดการกองทุนส่วนบุคคลรู้หรือควรรู้ถึงการไม่สามารถดํารงเงินกองทุนดังกล่าว (2) ห้ามมิให้บริษัทจัดการกองทุนส่วนบุคคลทําสัญญารับจัดการกองทุนส่วนบุคคลกับลูกค้ารายใหม่ หรือยอมให้ลูกค้าเพิ่มเงินทุนของกองทุนส่วนบุคคล หรือแก้ไขเพิ่มเติมข้อความในสัญญากับลูกค้ารายเดิมอันอาจส่งผลกระทบต่อความเพียงพอของเงินกองทุน แต่ไม่รวมถึง (ก) การบริหารเงินสะสมและเงินสมทบของกองทุนสํารองเลี้ยงชีพที่เป็นลูกค้าอยู่แล้วในขณะนั้น (ข) การจ่ายเงินให้แก่สมาชิกของกองทุนสํารองเลี้ยงชีพที่สิ้นสมาชิกภาพ (3) หากบริษัทจัดการกองทุนส่วนบุคคลได้รับแจ้งจากลูกค้าว่าประสงค์จะเปลี่ยนให้บริษัทจัดการกองทุนส่วนบุคคลรายอื่นเป็นผู้รับจัดการกองทุนส่วนบุคคล ให้ผู้ประกอบธุรกิจดังกล่าวเปลี่ยนให้บริษัทจัดการกองทุนส่วนบุคคลรายอื่นเข้าจัดการกองทุนส่วนบุคคลภายใน 15 วันนับแต่วันที่ได้รับแจ้งจากลูกค้า ทั้งนี้ ในกรณีที่มีค่าใช้จ่ายเกิดขึ้นจากการเปลี่ยนบริษัทจัดการกองทุนส่วนบุคคล ให้บริษัทจัดการกองทุนส่วนบุคคลรายเดิมเป็นผู้รับผิดชอบค่าใช้จ่ายดังกล่าวข้อ ๓๑ ในการเปลี่ยนบริษัทจัดการกองทุนรวมตามข้อ 29(1) ให้บริษัทจัดการกองทุนรวมรายเดิม ดําเนินการด้วยวิธีการอย่างใดอย่างหนึ่งดังต่อไปนี้ (1) ขอมติโดยเสียงข้างมากของผู้ถือหน่วยลงทุนซึ่งคิดตามจํานวนหน่วยลงทุนรวมกันเกินร้อยละ 50 ของจํานวนหน่วยลงทุนที่จําหน่ายได้แล้วทั้งหมดของกองทุนรวมนั้น (2) ขอรับความเห็นชอบจากสํานักงานอื่นๆ ๓ บทเฉพาะกาล ข้อ ๓๒ ในกรณีที่บริษัทจัดการที่ไม่บริหารกองอสังหาริมทรัพย์และกองโครงสร้างพื้นฐานหรือผู้ประกอบธุรกิจตัวกลางซื้อขายหน่วยลงทุนได้ทําประกันภัยความรับผิดที่เกิดขึ้นจากการประกอบวิชาชีพเพื่อการดํารงเงินกองทุนไว้ก่อนวันที่ประกาศนี้มีผลใช้บังคับ บริษัทจัดการสามารถใช้วงเงินคุ้มครองตามกรมธรรม์ประกันภัยดังกล่าวเพื่อทดแทนเงินกองทุนสภาพคล่องสําหรับการดํารงเงินกองทุนส่วนเพิ่มเพื่อรองรับความรับผิดจากการปฏิบัติงานตามประกาศการดํารงเงินกองทุนได้โดยไม่ต้องปฏิบัติตามหลักเกณฑ์ในข้อ 12 ทั้งนี้ เมื่อครบระยะเวลา 1 ปีนับจากวันที่ประกาศนี้มีผลใช้บังคับแล้ว หากบริษัทจัดการประสงค์จะใช้วงเงินคุ้มครองตามกรมธรรม์ประกันภัยดังกล่าวเพื่อทดแทนเงินกองทุนสภาพคล่องต่อไป การใช้กรมธรรม์ประกันภัยนั้นต้องเป็นไปตามหลักเกณฑ์ในข้อ 12 ด้วยผู้มีอํานาจลงนาม - ประกาศ ณ วันที่ 17 มกราคม พ.ศ. 2561 (นายรพี สุจริตกุล) เลขาธิการ สํานักงานคณะกรรมการกํากับหลักทรัพย์และตลาดหลักทรัพย์